
Parlamentul  României

Camera  Deputaţilor

Comisia pentru industrii si servicii
Bucureşti, 4.02.2014                                 Nr.4c-3/560/2013


AVIZ

asupra propunerii legislative pentru modificarea şi completarea Ordonanţei Guvernului  nr.20/18 august 1997


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru sănătate şi familie şi Comisiei pentru muncă şi protecţie socială, cu propunerea legislativă pentru modificarea şi completarea Ordonanţei Guvernului  nr.20/18 august 1997, transmisă cu adresa nr.P.L.x602 din 16 decembrie 2013, înregistrată sub nr.4c-3/560 din 17 decembrie 2013.


Propunerea legislativă are ca obiect de reglementare stabilirea în România a orei de vară drept oră oficială pentru întregul an calendaristic în vederea îmbunătăţirii, potrivit Expunerii de motive, a condiţiilor de muncă şi de odihnă, precum şi pentru evitarea influenţelor negative pe care le generează trecerea la ora de iarnă asupra sănătăţii populaţiei.

Consiliul Legislativ a avizat negativ propunerea legislativă cu avizul nr.452/27.05.2013, întrucât contravine prevederilor unui act comunitar obligatoriu, Directiva nr. 2000/84/CE, cu observaţii şi propuneri care nu au fost însuşite de iniţiatori.                                      


Prin avizul nr.1715/24.09.2013 Guvernul nu susţine propunerea legislativă, care ar putea fi aplicată numai prin consens cu ţările Uniunii Europene, care folosesc ora de vară ca şi ţara noastră.

Propunerea legislativă a fost respinsă de Senat în şedinţa din 9.12.2013.                                    

Membrii comisiei au dezbătut propunerea legislativă în şedinţa din 4.02.2014. 

În urma dezbaterilor, membrii comisiei au hotărât în unanimitate, să avizeze negativ propunerea legislativă pentru modificarea şi completarea Ordonanţei Guvernului  nr.20/18 august 1997.

Prin obiectul şi conţinutul său, proiectul de lege face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.

                                                             PREŞEDINTE,

                                                               Iulian Iancu

Consilier parlamentar,

Dr.Fiz.Maria Cristina Bălănescu

